
	Comisia pentru buget, finanţe şi bănci

	
	Bucureşti,        

Nr. 22/509/05.07.2012


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind modificarea şi completarea Legii nr.571/2003 privind Codul fiscal, cu modificările şi completările ulterioare,  cu care comisia noastră a fost sesizată în fond cu adresa Biroului Permanent nr.PL.x 634 din  16 noiembrie 2011.
	PREŞEDINTE,

Maria Eugenia Barna



Parlamentul  României
[image: image1.png]FOMANIA




	Comisia pentru buget, finanţe şi bănci
	
	Bucureşti,    

Nr. 22/509/05.07.2012


RAPORT 
asupra propunerii legislative privind modificarea şi completarea Legii nr.571/2003 privind Codul fiscal, cu modificările şi completările ulterioare
Cu adresa nr. Plx 634 din 16 noiembrie 2011, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea şi completarea Legii nr.571/2003 privind Codul fiscal, cu modificările şi completările ulterioare.
Prezenta propunere legislativă are ca obiect de reglementare completarea articolului 253 din Legea nr. 571/2003 privind Codul fiscal, cu modificările şi completările ulterioare, în sensul acordării drepturilor consiliilor locale de a reevalua un imobil, în vederea stabilirii reale a valorii acestuia.

La întocmirea raportului s-au avut în vedere avizele Consiliului legislativ, Comisiei pentru administraţie publică, amenajarea teritoriului şi echilibru ecologic şi Comisiei pentru politică economică, reformă şi privatizare.
Propunera legislativă a fost respinsă de Senat în şedinţa din 9 noiembrie 2011.
Propunera legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, propunera legislativă face parte din categoria legilor ordinare.
La lucrările comisiei şi-au înregistrat prezenţa un număr de 23 deputaţi, din totalul de 33 de membri ai comisiei.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Gheorghe Gherghina – secretar de stat la Ministerul Finanţelor Publice.
Raportul comisiei a fost adoptat cu majoritatea membrilor prezenţi la dezbatere. 

În urma dezbaterii, în şedinţa din data de 04.07.2012, comisia propune Plenului Camerei Deputaţilor respingerea propunerii legislative privind modificarea şi completarea Legii nr.571/2003 privind Codul fiscal, cu modificările şi completările ulterioare deoarece există deja temei legal care acoperă aspectele privind posibilitatea efectuării evaluării, precum şi competenţele acordate organelor fiscale pentru a stabili starea de fapt privind valoarea reală a impozitării , respectiv Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare.

 Aşadar, Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare prevede în mod expres că organul fiscal este îndreptăţit să examineze, din oficiu, starea de fapt, să obţină şi să utilizeze informaţiile şi documentele necesare pentru determinarea corectă a situaţiei fiscale a contribuabilului. Astfel, la lit. b) a alin. (1) al art. 49 se stabileşte că, pentru determinarea stării de fapt fiscale, organul fiscal poate solicita expertize.
	PREŞEDINTE,

Maria Eugenia Barna

	SECRETAR,

Nicolae Bud


Întocmit,

Consilier parlamentar Ene Giorgiana

